ניר צוק (יזם)

ניר צוק (נולד ב-1971 ברחובות) הוא יזם ישראלי בתחום אבטחת המידע, ממקימי חברת "OneSecure" (שנרכשה על ידי חברת נטסקרין ואחר כך על ידי ג'וניפר נטוורקס) ופאלו אלטו נטוורקס (אשר הוא משמש כ-CTO שלה), המפתחת קו מוצרי Firewall (חומת אש). צוק הוא אחד האנשים העשירים בישראל, עם הון עצמי של כ-750 מיליון דולר. צוק הוא משקיע סדרתי במגוון חברות הייטק בניהם Wiz ו-FINQ. אימו היא דור שביעי בארץ ממשפחת גרף מירושלים ואביו עולה מפולין, לאחר שאביו התקבל לעבודה בחברת אל-אופ עברו לרחובות. צוק החל לעבוד בנערותו ברשת באג ברחובות, אשר בזמנו עסקה בספרות מקצועית למחשבים ותוכנות והחל ללמוד כאוטודידקט תכנות דרך הספרים אותו מכר בחנות. בתיכון צוק למד בתיכון אורט רחובות במגמת חשמל ואלקטרוניקה. במהלך לימודיו בתיכון פיתח תוכנה לניהול משרדים ומכר אותה למשרדי עורכי דין. בשירותו הצבאי שירת כקצין ביחידה 8200 של חיל המודיעין כראש מדור פיתוח תוכנה. בזמן שירותו הצבאי למד תואר ראשון במתמטיקה באוניברסיטת תל אביב. מיד לאחר שחרורו מצה"ל ב-1994 הצטרף לחברת צ'ק פוינט בעקבות היכרות עם שניים ממייסדיה, גיל שויד ושלמה קרמר, איתם שירת ביחידה 8200. צוק היה מנהל הפיתוח של מוצר ה-Firewall הראשון בצ'ק פוינט, ובנוסף ניהל את פיתוח מוצר ה-IPS הראשון. ב-1997 נשלח צוק לארצות הברית כמהנדס ראשי של החברה, להקים מרכז פיתוח נוסף. בין צוק לגיל שויד התגלעו חילוקי דעות על פיתוחים טכנולוגיים וב-1999 עזב צוק את צ'ק פוינט ונשאר בארצות הברית. ב-2000 הקים את חברת OneSecure שב-2002 נמכרה לחברת נטסקרין תמורת 45 מיליון דולר במניות. צוק עבר לעבוד בנטסקרין כסמנכ"ל טכנולוגיות, וב-2004 מונה לסמנכ"ל אבטחת המידע בענקית ציוד התקשורת ג'וניפר נטוורקס (אנ'), שרכשה את נטסקרין תמורת 4 מיליארד דולר במניות. ערך מורחב – פאלו אלטו נטוורקס בשנת 2005, הקים את חברת פאלו אלטו נטוורקס והצהיר כי הציב לעצמו מטרה להקים חברה מתחרה אשר תעקוף במוצריה את צ'ק פוינט. כשנשאל מדוע בחר להקים את פאלו אלטו נטוורקס, השיב צוק כי מטרתו היא לפתור את בעיית אבטחת הרשת העומדת בפני חברות גדולות כיום: חוסר היכולת לאפשר לעובדים להשתמש באפליקציות מודרניות, אשר מחייבת פיתוח Firewall אשר מסוגל לזהות ולספק בקרה מעמיקה על תעבורת האפליקציות השונות. החברה הונפקה ב-20 ביולי 2012 בבורסה לניירות ערך בניו יורק. היריבות העסקית של פאלו אלטו נטוורקס עם חברת צ'ק פוינט זכתה לכיסוי תקשורתי ניכר, אשר אחד הבולטים בהם היה שלט חוצות ענק שהונח בשנת 2013 מול משרדי צ'ק פוינט בנתיבי איילון אשר נשא את הכתובת "זה עתה עברתם את צ'ק פוינט. גם אנחנו". בשנת 2019 רכשה החברה שתי חברות בת בסכום של חצי מיליארד דולר. ערך מורחב – בנק אש ישראל בדצמבר 2022 קיבל צוק אישור הפעלה מבנק ישראל להקמת בנק אש ישראל, בנק אינטרנטי חדש. ערך מורחב – רלוונט ב-7 בנובמבר 2023 הפך צוק למשקיע הראשון והבלעדי של כלי התקשורת החדש של ליאור שליין ומודי פרידמן, הפועל במתכונת של סטרימינג ומציע למשתמשיו ספרייה של תוכני וידאו, צוק צפוי להשקיע בו עד 100 מיליון שקל. ערך מורחב – אייר חיפה ב-20 במרץ 2023 הוקמה חברת התעופה אייר חיפה על ידי צוק ומספר שותפים נוספים. אייר חיפה עתידה להיות חברת התעופה הרביעית בישראל, אחרי אל על, ישראייר וארקיע, לאחר כשלושה עשורים בהם לא נפתחה בישראל חברת תעופה חדשה (מאז 1989). היא צפויה לקבל מרשות התעופה האזרחית את רישיון ההפעלה ותתחיל למכור כרטיסים ליעדים באגן הים התיכון הקרוב ולאילת. ניר צוק נשוי להדס ואב לחמישה. ב-2020 שב להתגורר בישראל, בשכונת צהלה שבצפון תל אביב. ניר צוק שוב עשה מהפכה בעולם האבטחה האינטרנטי, באתר פורבס ישראל, 28 במרץ 2013 סופי שולמן, המאבטח של העולם: ניר צוק, מייסד אימפריית הסייבר פאלו אלטו, מזהיר מסכנות האינטרנט ופייסבוק, באתר כלכליסט, 28 בנובמבר 2019 סופי שולמן, "אם Wiz שווים 6 מיליארד דולר, אנחנו שווים טריליון", באתר כלכליסט, 28 בדצמבר 2021 אסף גלעד, ‏מהייטקיסט מרדן לטייקון בהתהוות: הדרך של ניר צוק, באתר גלובס, 30 בדצמבר 2022 שגיא כהן, "כשאנשים מגיעים, הם מגלים שעם 200 אלף דולר בשנה בקושי גומרים את החודש": ניר צוק מגלה מה הסכנה הכי גדולה להייטק, באתר TheMarker‏, 9 בפברואר 2024 טלי ציפורי, ‏ניר צוק, מייסד וסמנכ"ל טכנולוגיה ראשי של פאלו אלטו צוק פוינט, באתר גלובס, 20 בדצמבר 2012 גלית ימיני, ניר צוק מתחיל להסתכל על צ'ק פוינט בגובה העיניים, באתר הארץ, 11 ביוני 2004 חגי עמית, "האויב הכי גדול של ניר צוק זה צ'ק של 5–6 מיליארד דולר מסיסקו שתקנה אותו", באתר TheMarker‏, 8 ביוני 2012 אורן פרוינד, צ'ק פוינט קילר: צפו בשלט חוצות של פאלו אלטו משמיץ את צ'ק פוינט, באתר TheMarker‏, 20 במרץ 2013 מאיר אורבך, פאלו אלטו נטוורקס רוכשת שתי חברות סייבר ישראליות ביותר מ-500 מיליון דולר, באתר ynet, 29 במאי 2019 בנק ישראל אישר הקמה של בנק חדש נוסף: בנק אש ישראל, באתר בנק ישראל, 25 בדצמבר 2022 https://b.walla.co.il/item/3634195/שליין שוב בטלוויזיה: רלוונט, שהושק כמיזם דיגיטל, יעלה בערוץ 22], באתר וואלה, 8 בינואר 2024 מה רואה ניר צוק מהקוקפיט של אייר חיפה, באתר כלכליסט, 23 ביולי 2024 אופיר דור, ‏ניר צוק עשה רילוקיישן חזרה לישראל, באתר גלובס, 16 במרץ 2021 בן מיטלמן, הישראלי הכי מצליח בעולם, מתוך "אולפן שישי", באתר mako‏, 16 באפריל 2021